proxectonos/corpus_dominio_legal_administrativo_tmp huggingface dataset:
08/08/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29553 Comunidade de Usuarios de Augas para uso doméstico de Rumille

Keltoum El Khaddar Malfaz, co DNI XXXXXXXXX, en representación da Comunidade Usuarios de Auga para uso doméstico de Rumille, solicita de Augas de Galicia un caudal de 0,15 litros/segundo (4.864 m3/ano) de augas procedente de dous mananciais, no lugar de Rumille, parroquia de Carcacía (San Pedro), Concello de Padrón (A coruña), con destino ao uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.29553 As características do aproveitamento son: SOLICITANTE: Comunidade de Usuarios de Auga para uso doméstico de Rumille CAUDAL: 0,15 litros/segundo (4.864 m3/ano) DESTINO: Uso doméstico ORIXE: Dous Mananciais LUGAR: Rumille PARROQUIA: Carcacía (San Pedro) CONCELLO: Padrón (A Coruña) Aproveitamento de dous mananciais para o abastecemento do lugar de Rumille. O M1 situado na paraxe de “Os Pociños”, captado mediante arqueta de aros prefabricados de formigón de 1 m. de diámetro e 2 m. de altura, provisto de tapa de ferro fundido, e do que parte tubo de PE de 32 mm. de diámetro e uns 577 m. de lonxitude cara a caseta de depósitos. O M2 situado na paraxe de “O Foxo”, captado tamén mediante arqueta de aros prefabricados de formigón de 1,5 m. de diámetro e uns 2,5 m. de altura, provisto de tapa de formigón, e do que sae tubo de PE de 32 mm. de diámetro cara unha arqueta de acumulación situada a uns 33 m. Esta arqueta de bloques de formigón armado con cuberta de placa de formigón e medidas 1,5 x 1,5 x 1,8 m. e contén un depósito de acumulación de plástico de 100 litros. Dende esta parte tubo de PE de 32 mm. de diámetro cara a caseta de depósitos, situada a uns 1.100 m. A caseta de depósitos con planta rectangular e medidas 16 x 5 x 3 m. e feita de soleira de formigón, paramentos de formigón e cuberta de placa de formigón. Dispón dunha arqueta de reparto e alberga 19 depósitos individuais de 2.000 litros de capacidade, dende os que parten tubos de PE de 32 mm. de diámetro cara as vivendas a abastecer. O que se fai público para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente. Santiago de Compostela, 23 de xullo de 2012 O xefe do servizo territorial Ángel Gómez Rey
08/08/2012 | Administración LocalMunicipal
Noia
Secretaría
Baixa caducidade inscrición padroal (erro 111)

A teor do preceptuado no artigo 16.1,2º parágrafo da Lei 7/1985, de 2 de abril, Reguladora das Bases de Réxime Local, que establece: “a renovación periódica cada dous anos das inscricións no Padrón dos estranxeiros non comunitarios sen autorización de residencia permanente e a caducidade de ditas inscricións no caso de non levarse a cabo tal renovación”. RESOLVO: Primeiro: Declarar a baixa por caducidade da inscrición padroal neste Concello, por non renovar dita inscrición no prazo de dous anos da seguinte persoa e na data que se indica: -DIAN BURCUSEL FERNANDEZ SILGADO………………………………………………. 27-07-2012 Segundo: Publicar a presente resolución no B. O. P., ós efectos de dar coñecemento da mesma ós interesados e dar conta ó Pleno na primeira sesión ordinaria que se celebre. Noia, 30 de xullo de 2012. O alcalde Ante mín, A secretaria Asdo. Rafael García Guerrero Asdo. Marta Vázquez Garea. Réximen de Recursos: Contra este acordo que pon fin á vía administrativa, poderá interponer os recursos seguintes: Potestativamente o recurso de reposición, basado nos motivos de nulidade ou anulabilidade previstos nos arts.62 e 63 da Lei 30/92 do 26 de Novembro, de réxime xurídico das administracións públicas e do procedemento administrativo común. O prazo para a interposición do recurso será dun mes desde o día seguinte ó desta notificación ante o mesmo órgano que dictou o acto impugnado. Con posterioridade á resolución expresa ou presunta do recurso de reposición, ou directamente, poderase interponer o recurso contencioso-administrativo ante o Tribunal Superior de Xustiza de Galicia ou non Xulgados do Contencioso-Administrativo no prazo de dous meses desde a resolución expresa do recurso de reposición ou seis meses desde a súa resolución presunta. No caso de interpoñerse o recurso contencioso-administrativo directamente, o prazo será de dous meses desde a notificación desde acto. O recurso extraordinario de revisión (art.118, LRXAP-PAC) ou calquera outro que estime procedente
08/08/2012 | Administración LocalMunicipal
Outes
Substitución alcaldía ausencia vacacións

O Concello de Outes anuncia, en cumprimento do que dispoñen os artigos 44 e 47 do Regulamento de organización e funcionamento das corporacións locais (Rd 2568/1986, do 28 de novembro), que esta Alcaldía decidiu, por resolución do día de hoxe, que ao estar ausente por vacacións durante o mes de agosto, o substituirá nas funcións de alcalde o 1º tenente de alcalde D. Antonio García Blanco. Outes, 1 de agosto do 2012. OALCALDE, Carlos E. López Crespo En Outes, o 31 de xullo do 2012, o Sr. alcalde, D. Carlos E. López Crespo, dita a seguinte resolución: Ao estar ausente por vacacións durante o mes de agosto, dispoño que durante ese tempo me substitúa nas funcións de alcalde o 1º tenente de alcalde, D. Antonio García Blanco, de conformidade co que dispón o artigo 23.3 da Lei 7/1985, do 2 de abril, reguladora das bases de réxime local. O ALCALDE, O SECRETARIO DA CORPORACIÓN,
08/08/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.23465 Ana Belén Varela Vieito (A Baña)

Igotz Estol Masanas, co DNI XXXXXXXXX, solicita de Augas de Galicia un caudal de 0,017 litros/segundo de augas procedente dun pozo de barrena, no lugar de Lañas, parroquia de Lañas (Santa Baia), Concello da Baña (A Coruña), con destino ao uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.23465 As características do aproveitamento son: SOLICITANTE: Igotz Estol Masanas CAUDAL: 0,017 l/s DESTINO: Uso doméstico ORIXE: Pozo de barrena LUGAR: Lañas PARROQUIA: Lañas (Santa Baia) CONCELLO: A Baña (A Coruña) Aproveitamento dun pozo de barrena duns 40 m. de profundidade, provisto dunha electrobomba para a extracción do auga e acabado nunha caseta de protección de formigón provista de posta de acceso. Do pozo parte un tubo de goma plástica duns 300 m. de lonxitude, que leva o auga ata un depósito de acumulación de formigón fundido, coas medidas 3,4 x 2,7 x 1,5 m e uns 7.000 litros de capacidade, situado na mesma parcela que a vivenda a abastecer. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Baña ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 23 de xullo de 2012 O xefe do servizo territorial Ángel Gómez Rey
08/08/2012 | Administración LocalMunicipal
Cabanas
Creación e delegación da xestión e administración da sede electrónica do Concello de Cabanas

Creación e delegación da xestión e administración da sede electrónica do concello de Cabanas. O Pleno da Corporación do Concello de Cabanas en sesión ordinaria realizada o 30 de maio de 2012 adoptou o seguinte acordo: Visto o Convenio marco de colaboración para o uso compartido da sede electrónica da Deputación Provincial da Coruña polos concellos da provincia e Acordo de encomenda de xestión entre o Concello e Deputación Provincial da Coruña para tramitar as solicitudes de certificados electrónicos. Despois de estudado o asunto, o Pleno da Corporación en votación ordinaria, co voto favorable de tódolos membros, acorda: 1. A creación da sede electrónica do concello de <<Cabanas>>, de titularidade municipal, cuxo enderezo electrónico de referencia será: <<sede. cabanas. es>> configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última.2. A delegación da xestión e administración da sede electrónica municipal e para tal fin, a adhesión ao convenio marco de colaboración aprobado pola Deputación Provincial da Coruña, na sesión plenaria ordinaria celebrada o vinte e oito de outubro de dous mil once, para a utilización compartida da súa sede electrónica, e cuxo texto se recolle máis adiante.3. Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o Concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia e cuxo texto se recolle máis adiante.4. Publicar o presente acordo no Boletín Oficial da Provincia. ( A continuación, no devandito acordo recóllese o texto do Convenio marco de colaboración para o uso compartido da sede electrónica da Deputación Provincial da Coruña polos concellos da Provincia e para a xestión e administración das sedes electrónicas municipais, así como, o texto do acordo de encomenda da xestión entre o Concello de Cabanas e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, de acordo cos modelos establecidos pola Deputación Provincial). Cabanas, 26 de xullo de 2012. O Alcalde. Asdo. Germán Castrillón Permuy.
08/08/2012 | Administración LocalMunicipal
Vedra
Secretaría-Intervención
Suspensión licitación camión recollida de residuos sólidos urbanos

Suspensión licitación convocada para a subministración de “ camión compactador de recollida de residuos sólidos urbanos” A Xunta de Goberno Local, en sesión ordinaria celebrada o 19 de xullo do ano que andamos, acordou suspender a licitación convocada para a subministración dun camión de recollida de residuos sólidos urbanos segundo anuncio publicado no BOP num.128/12, do 6 de xullo, e no Perfil do Contratante (www.concellodevedra.com). Vedra, 20 de xullo de 2012 O ALCALDE Asdo. Carlos Martínez Carrillo
08/08/2012 | Administración LocalMunicipal
Oroso
Aprobación inicial Regulamento de utilización do cemiterio municipal de Oroso

O Pleno da Corporación, en sesión celebrada o 26 de xullo de 2012, adoptou acordo de aprobación inicial dos seguinte expedientes: · Aprobación do Regulamento de utilización do cemiterio municipal de Oroso. Cumprindo o disposto no artigo 49 da lei 7/85 reguladora das bases do réxime local, o expediente queda exposto ó público nas dependencias da Secretaría municipal por trinta días a partir do día seguinte da publicación deste anuncio no Boletín Oficial da Provincia, durante os cales os interesados poderán examinalo e presentar, ante o Pleno, as reclamacións que consideren oportunas. Transcorrido o prazo sen a presentación de reclamacións entenderase definitivamente aprobada. En Oroso, a 27 de xullo de 2012 O alcalde-Presidente Manuel Mirás Franqueira
08/08/2012 | Administración LocalMunicipal
Cabanas
Imposición taxa pola prestación servizos de emerxencias

O Pleno da Corporación na sesión extraordinaria realizada o día 24 de xullo de 2012 acordou: 1.º.–Aprobar provisionalmente a imposición do tributo local: taxa pola prestación de servizos de emerxencias e outros análogos, así como a correspondente ordenanza fiscal reguladora.2.º.–Someter a información pública o referido acordo e o texto da ordenanza reguladora polo prazo de trinta días a través de anuncio que se publicará no Boletín Oficial da Provincia e no taboleiro de anuncios da Casa do Concello.3.º.–No caso de que non se presentaren reclamacións no prazo anterior, o acordo adoptado entenderase definitivamente aprobado. O que se fai público en cumprimento do disposto no artigo 17 do texto refundido da Lei Reguladora das Facendas Locais. Cabanas, 30 de xullo de 2012. O Alcalde, Asdo.: Germán Castrillón Permuy.
08/08/2012 | Administración LocalMunicipal
Vedra
Secretaría-Intervención
Anuncio suspensión licitación contrato de xestión das instalacións e actividades do pavillón municipal de Vedra

Suspensión licitación convocada para a contratación do servizo de xestión das instalacións e actividades do pavillón municipal A Xunta de Goberno Local, en sesión ordinaria celebrada o 19 de xullo do ano que andamos, acordou suspender a licitación convocada para a contratación do servizo de xestión e actividades do pavillón municipal de Vedra, segundo anuncio publicado no BOP num.137/12, do19 de xullo, e no Perfil do Contratante (www.concellodevedra.com). Vedra, 20 de xullo de 2012 O ALCALDE Asdo. Carlos Martínez Carrillo
08/08/2012 | Administración LocalMunicipal
Cambre
Avocación de competencias

Esta Alcaldía, con data do día 27 de xullo de 2012, ditou a Resolución que se transcribe a continuación: “Don Alexis Xavier Knorr Echart, terceiro tenente de alcalde, declara que, por motivos persoais, non poderá exercer as súas funcións como concelleiro delegado de área, dende o día 28 de xullo ata o día 22 de agosto de 2012, ambos os dous incluídos, segundo o seu escrito rexistrado de entrada o día 26 de xullo, co número 10.384. Por Resolución de Alcaldía número 999/2011, de data 17 de xuño, de delegación de atribucións da Alcaldía nos membros da Xunta de Goberno Local, conferín a delegación xenérica da área de Réxime Interior, Patrimonio e Contratación a prol do terceiro tenente de alcalde don Felipe Andreu Barallobre. De conformidade co establecido no artigo 14 da Lei 30/1992, de 26 de novembro, de réxime xurídico das administracións públicas e do procedemento administrativo común, e artigo 50.3 do Regulamento orgánico municipal, respecto da avocación de asuntos, RESOLVO: Primeiro: Avocar a delegación xenérica efectuada a prol de don Alexis Xavier Knorr Echart dende o día 28 de xullo ata o día 22 de agosto de 2012, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución de data 17 de xuño de 2011. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 27 de xullo de 2012 O alcalde Manuel Rivas Caridad
08/08/2012 | Administración LocalMunicipal
Santiago de Compostela
Tesourería. Sección de Xestión
Exposición pública

Configurados polo Servizo de Xestión, Inspección e Recadación Tributaria os Padróns do imposto sobre actividades económicas e o imposto sobre bens inmobles de natureza rústica, urbana e de características especiais do período impositivo 2012, ao abeiro do artigo 84 da Ordenanza Xeral de xestión, liquidación, recadación e inspección dos tributos e doutros ingresos de dereito público local do Concello de Santiago de Compostela, os citados Padróns estarán a disposición do público na Oficina de Atención ó Contribuínte sita na Rúa Presidente Salvador Allende nº 4-baixo, en horario de 9 a 14 horas, de luns a venres, para que os interesados poidan examinalos, e, no seu caso, formular as reclamacións oportunas. Contra estes actos poderá formularse perante a concelleira delegada de Facenda, o recurso de reposición previo ao contencioso-administrativo do artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, nos términos previstos en dito precepto legal e no artigo 54 da Ordenanza xeral do Concello. Neste senso, á publicación no Boletín Oficial da Provincia do anuncio do inicio do período voluntario de ingreso das débedas tributarias correspondentes, surte efectos de notificación expresa ao abeiro do disposto no artigo 102.3 da Lei 58/2003, de 17 de decembro, Xeral Tributaria e no artigo 85.3 da Ordenanza Xeral do Concello. O período voluntario de pagamento destes tributos será o comprendido entre o 20 de setembro e o 20 de novembro de 2012. O pago poderá efectuarse: a) Nas contas de recadación das entidades colaboradoras que se indican a continuación, presentando o correspondente recibo, e dentro do horario habitual de atención ó público: b) Tamén poderá realizarse a través dos caixeiros das entidades colaboradoras que dispoñan deste servicio, e a través de INTERNET, entrando na páxina web www.santiagodecompostela.org.Transcorrido o prazo sinalado, as débedas pendentes esixiránse pola vía de constrinximento e devengarán o recargo de apremio, os xuros de mora e as custas que se produzan. Santiago de Compostela, 30 de xullo de 2012 A CONCELLEIRA DELEGADA DE FACENDA, ORZAMENTOS E CONTRATACIÓN Asdo/ Cecilia Sierra Rey
08/08/2012 | Administración LocalMunicipal
Cabanas
Imposición taxa por utilización de infraestruturas municipais

O Pleno da Corporación na sesión extraordinaria realizada o día 24 de xullo de 2012 acordou: 1.º.–Aprobar provisionalmente a imposición do tributo local: taxa por utilización de infraestruturas municipais para colocación de tuberías, fíos condutores, cables e outros elementos, en postes ou en galerías de servizo de titularidade municipal, así como a correspondente ordenanza fiscal reguladora.2.º.–Someter a información pública o referido acordo e o texto da ordenanza reguladora polo prazo de trinta días a través de anuncio que se publicará no Boletín Oficial da Provincia e no taboleiro de anuncios da Casa do Concello.3.º.–No caso de que non se presentaren reclamacións no prazo anterior, o acordo adoptado entenderase definitivamente aprobado. O que se fai público en cumprimento do disposto no artigo 17 do texto refundido da Lei Reguladora das Facendas Locais. Cabanas, 30 de xullo de 2012. O Alcalde, Asdo.: Germán Castrillón Permuy.
08/08/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29624 Celestino José Cardeso Maroñas (A Baña)

Margret Orlando David Lech Mulani, co DNI XXXXXXXXX, solicita de Augas de Galicia un caudal de 0,007 litros/segundo (220,75 m3/ano) de augas procedente dunha fonte, no lugar de San Vicente, parroquia da Baña (San Vicenzo), Concello da Baña (A Coruña), con destino á rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.29624 As características do aproveitamento son: SOLICITANTE: Margret Orlando David Lech Mulani CAUDAL: 0,007 litros/segundo (220,75 m3/ano) DESTINO: Rega ORIXE: Fonte pública LUGAR: San Vicente PARROQUIA: A Baña (San Vicenzo) CONCELLO: A Baña (A Coruña) Aproveitamento do sobrante dunha fonte pública, captado mediante tubo de PVC de 110 mm. de diámetro ata chegar á parcela a regar, onde se acumula o auga nun depósito de plástico de 120 x 30 x 30 cm. O depósito conta con dúas saídas para a rega da parcela: unha a través dunha mangueira de 25 mm. de diámetro e 9 m. de lonxitude, e outra mediante tubo de 1/2” que se usa para proceder á rega por goteo. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Baña ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 23 de xullo de 2012 O xefe do servizo territorial Ángel Gómez Rey
08/08/2012 | Administración LocalMunicipal
Cabanas
Licitación xestión servizo PAI das Viñas

a) Organismo: Concello de Cabanas. b) Dependencia que tramita o expediente: Secretaría. c) Perfil do contratante: www.cabanas.es a) Descrición do obxecto: “Xestión do servizo denominado Punto de Atención a Infancia de As viñas”. b) Duración do contrato: 4 anos. Prórroga: dúas de 1 ano. c) Modalidade de contratación: Concesión. a) Tramitación: urxente b) Procedemento: aberto. c) Forma: procedemento aberto con multiplicidade de criterios de valoración. - Prezo sen ive: 25 euros por hora de apertura do centro, sen ive. - Valor estimado do contrato: 50.400 euros/ano, sen ive. Provisional: 3% do prezo do contrato. Definitiva: 5% do prezo de adxudicación, excluído o ive. a) Entidade: Concello de Cabanas. b) Enderezo: Rúa do Concello 3. c) Localidade e código postal: 15621 – CABANAS d) Teléfono: 981 49 59 59 e) Fax: 981 43 19 44 f) Data límite de obtención de documentos e información: ata as 13 horas do día anterior ó de finalización de presentación de ofertas. Clasificación: Non se esixe. a) Data límite de presentación de ofertas: en horas de oficina de 9 a 14 horas, dentro do prazo de 8 días naturais a contar dende o día seguinte ó da publicación do anuncio de licitación no BOP. b) Documentación que se terá que presentar: a documentación presentarase en tres sobres pechados: Sobre A, subtitulado “Documentación Administrativa”, segundo establece o prego na cláusula 10.2.1. Sobre B, subtitulado “Documentación técnica”, segundo establece o prego na cláusula 10.2.2. Sobre C, subtitulado “Oferta económica”, segundo establece o prego na cláusula 10.2.3. c) Lugar de presentación: Entidade: Concello de Cabanas, Rexistro Xeral. Domicilio: Rúa do Concello 3. Localidade e código Postal: 15621 – CABANAS d) Prazo durante o cal o licitador estará obrigado a manter a súa oferta: 3 meses a contar dende a apertura da proposicións. a) Entidade: Concello de Cabanas. b) Enderezo: Rúa do Concello 3. c) Localidade: Cabanas d) Data: as sinaladas na cláusula 14ª do prego de cláusulas administrativas particulares. Os gastos correspondentes ós anuncios de licitación serán por conta do adxudicatario. Cabanas, 30 de xullo de 2012 O Alcalde, Asdo. Germán Castrillón Permuy.
08/08/2012 | Administración LocalMunicipal
Vimianzo
Modificación da base nº 36 das de execución do orzamento do 2012

O pleno, en sesión ordinaria celebrada o día 28 de xullo de 2012, adoptou o acordo de aprobar inicialmente a modificación da base nº 36 das de execución do orzamento do exercicio 2012, e en cumprimento do disposto nos artigos 169.1 e 177.2 do Real Decreto Lexislativo 2/2004, do 5 de marzo, polo que se aproba o texto refundido da lei reguladora das facendas locais, procédese á exposición pública da mesma, por un período de quince días, a contar dende o seguinte á inserción deste anuncio no Boletín Oficial da Provincia, durante os cales os interesados poderán examinar o expediente na Intervención e presentar reclamacións ante o Pleno. De non se presentaren reclamacións no prazo sinalado, entenderase definitivamente aprobada. Vimianzo, a 30 de xullo de 2012 O alcalde Manuel Antelo Pazos
08/08/2012 | Administración LocalMunicipal
Curtis
Conta xeral do exercicio económico 2011

Unha vez informada pola Comisión Especial de Contas deste Concello, en sesión celebrada o día 31 de xullo do ano en curso, a Conta Xeral correspondente ó exercicio económico 2011, de conformidade co disposto no apartado 3 do artigo 212 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, queda exposta ó público na Secretaría-Intervención deste Concello, por prazo de quince días hábiles, contados a partir do seguinte ó da inserción do presente edicto no Boletín Oficial da Provincia. Durante dito prazo e oito días mais os interesados poderán presentar as reclamacións, reparos ou observacións que estimen pertinentes de conformidade co disposto nos artigos 116 da Lei 7/1985, de 2 de abril, e 212.3 do Real Decreto Lexislativo 2/2004, de 5 de marzo. Curtis, 31 de xullo de 2012 O alcalde Javier Francisco Caínzos Vázquez
08/08/2012 | Administración LocalMunicipal
Carral
Resolución expediente de modificación/anulación de saldos iniciais de obrigas recoñecidas e pagamentos ordenados de exercicios pechados por omisións ou erros contables ou por prescrición (1980-2011)

Logo de ver a base 30ª das de execución do orzamento do Concello de Carral para o exercicio de 2008, prorrogado para 2012. Logo de ver o informe-proposta de modificación/anulación de saldos iniciais de obrigas recoñecidas e pagamentos ordenados de exercicios pechados por omisións ou erros contables ou por prescrición (1980-2011), emitido pola Interventora do Concello o 8 de xuño de 2012 (que consta de trinta e unha páxinas dilixenciadas cuxa copia se anexa ao decreto que se indica). Logo de ver o decreto da Alcaldía 135/2012, do 18 de xuño de 2012, polo que resolveu incoar expediente de modificación/anulación de saldos iniciais de obrigas recoñecidas e pagamentos ordenados de exercicios pechados por omisións ou erros contables ou por prescrición (1980-2011), segundo o informe-proposta emitido pola Interventora do Concello o 8 de xuño de 2012; e expoñer o expediente ao público para a presentación de alegacións durante un periodo de quince días que se contarán dende o día seguinte á publicación do correspondente anuncio no Boletín Oficial da Provincia da Coruña. Logo de ver o informe emitido o 13 de xullo de 2012 pola encargada do rexistro xeral do Concello, segundo o cal non se presentou no devandito prazo ningunha alegación. A Xunta de Goberno Local, a proposta da Alcaldía e en uso da atribución outorgada pola base 30ª das de execución do orzamento do Concello de Carral para o exercicio de 2008, prorrogado para 2012, adoptou por unanimidade dos seus membros presentes na sesión realizada o 16 de xullo de 2012 os seguintes A C O R D O S 1.- Aprobar definitivamente o expediente de modificación/anulación de saldos iniciais de obrigas recoñecidas e pagamentos ordenados de exercicios pechados por omisións ou erros contables ou por prescrición (1980-2011), segundo o informe-proposta emitido pola Interventora do Concello o 8 de xuño de 2012.2.-Publicar este acordo mediante o correspondente anuncio no Boletín Oficial da Provincia da Coruña aos efectos do seu coñecemento polas persoas interesadas, indicándolles que, contra del, que pon fin á vía administrativa, poderán interpoñer recurso de reposición ante a Alcaldía do Concello de Carral no prazo dun mes ou directamente recurso contencioso-administrativo perante o órgano e nos prazos que establece a Lei 29/1998, do 13 de xullo, reguladora da xurisdición contencioso-administrativa. Carral, 26 de xullo de 2012 O ALCALDE José Luis Fernández Mouriño
08/08/2012 | Administración LocalMunicipal
Arteixo
Contratación, Bens e Patrimonio
Anuncio de formalización de contrato da obra: “Remodelación do polideportivo municipal de Meicende”

Comunícase que no procedemento de contratación da obra: “REMODELACIÓN DO POLIDEPORTIVO MUNICIPAL DE MEICENDE”, a sinatura do contrato co adxudicatario sinalado no apartado catro do presente anuncio, efectuose o día 13 de xullo de 2012 ás 13:00 horas, na Secretaría Xeral do Concello, sendo os datos da licitación os seguintes: a) Organismo: Concello de Arteixo. b) Dependencia que tramita o expediente: Departamento de Contratación. c) Número de expediente: 2012/C001/000024 a) Descrición do obxecto: “REMODELACIÓN DO POLIDEPORTIVO MUNICIPAL DE MEICENDE” b) Lugar de execución: Nos lugares establecidos nos Pregos c) Prazo de duración: O prazo de duración será 33 días naturais a) Contrato non suxeito a regulación harmonizada b) Tramitación: urxente c) Procedemento: aberto d) Forma: selección da oferta economicamente máis ventaxosa con diversos criterios de adxudicación Co seguinte resultado final: COPCISA, S. A., CON CIF: A-08190696 329.200 € IVE incluído Foi adxudicado por Decreto de Alcaldía de 4 de xullo de 2012 Arteixo, 20 de xullo de 2012 Por delegación, Decreto nº 143/2012 Asdo.- María José Riveiro Martínez CONCELLEIRA DE SERVIZOS ECONÓMICOS
08/08/2012 | Administración LocalMunicipal
Coristanco
Declaración de legalidade de construción fóra de ordeación según instrución 2/2011

Ao abeiro da Instrucción 2/2011, do 12 de abril, para a aplicación da disposición transitoria terceira da Lei 2/2010, do 25 de marzo, de medidas urxentes de modificación da Lei 9/2002, do 30 de decembro, de ordenación urbanística e protección do medio rural de Galicia, tramítase a instacia de Almacenes Rodríguez S. L., a declaración de incursión na situación legal de fóra de ordenación total das construccións adicadas a almacén de materiais de construcción, sitos en Esfarrapa, Coristanco (Coristanco), de acordo co proxecto presentado de recoñecemento de actividade para almacén de materiais de construcción, e cumprindo o preceptuado no artigo 8.3 do Decreto 133/2008 do 12 de xuño de Avaliación da Incidencia Ambiental, en relación co artigo 86 da Lei 30/1992, de bases do réxime xurídico das administracións públicas e do procedimento administrativo común, ábrese un período de información pública por prazo de vinte días, contados a partir do seguinte ao da inserción do anuncio no Diario Oficial de Galicia e no Boletín Oficial da Provincia, para que os que se consideren afectados dalgunha maneira pola actividade que se pretende establecer, poidan facer as observacións pertinentes. O expediente atópase na Secretaría deste Concello e pode consultarse nas horas de oficina. Coristanco, 24 de xullo de 2012 O alcalde Asdo. Antonio Pensado Plágaro
08/08/2012 | Administración LocalMunicipal
Teo
Anuncio de cobranza

Comunícase, en relación cos recibos do Imposto sobre Actividades Económicas correspondentes a 2012, e cando se trate de cotas nacionais e provinciais, das cales a xestión recadatoria corresponde á Administración Tributaria do Estado, o seguinte: PRAZO PARA EFECTUAR O INGRESO Do 17 de setembro ata o 20 de novembro de 2012 (Resolución de 8 de xuño de 2012 do Departamento de Recadación da AEAT) LUGAR DE PAGO -Cotas nacionais. A través de Entidades Colaboradoras (Bancos, Caixas de Aforro e Cooperativas de Crédito) nas que non é preciso que o obrigado ó pago dispoña de conta operativa. -Cotas provinciais. A través das Entidades Colaboradoras (Bancos, Caixas de Aforro e Cooperativas de Crédito) nas que non é preciso que o obrigado ó pago dispoña de conta operativa. Os ingresos poderánse efectuar no horario de atención ó público de ditas Entidades. Igualmente, o pago de cotas nacionais e provinciais poderá ser realizado mediante adebedo en conta, a través de Internet, na direccion www.agenciatributaria.es,, na opción: Sede electrónica. Trámites destacados. Pago de impostos. Para realizar o pago a través de Internet é necesario dispoñer dun sistema de sinatura electrónica dos admitidos pola AEAT. O vencemento do prazo de ingreso en período voluntario, sen se ter satisfeito a débeda, determinará o inicio do período executivo, e o devengo dos xuros de mora e dos recargos a que se refiren os artigos 26 e 28 da Lei Xeral Tributaria. Teo, 23 de xullo de 2012 O alcalde Martiño Noriega Sánchez
08/08/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30405. Acondicionamento dun camiño

CLAVE: DH W.15.30405 Concello de Sada con CIF P1507600C, e con enderezo en Avda. da Mariña, nº 25.15160 Sada. Solicita AUTORIZACIÓN para acondicionamento de camiño, na zona de policía do río as Brañas, no lugar de Lixelas, na parroquia de Sada, no T. M. de Sada. As obras solicitadas consisten na execución do proxecto de “Mellora no camiño de Lixelas” O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 26 de xullo do 2012. O xefe de Servizo Territorial Zona Hidrográfica Galicia Norte P. O. Asdo.: Cristina Carrión Rodríguez.
08/08/2012 | Administración LocalMunicipal
Carral
Resolución expediente de modificación/anulación de saldos iniciais de conceptos non orzamentarios por omisións ou erros contables ou por prescrición

Logo de ver a base 30ª das de execución do orzamento do Concello de Carral para o exercicio de 2008, prorrogado para 2012. Logo de ver o informe-proposta de modificación/anulación de saldos iniciais de conceptos non orzamentarios por omisións ou erros contables ou por prescrición, emitido pola Interventora do Concello o 8 de xuño de 2012 (que consta de oito páxinas dilixenciadas cuxa copia se anexou ao decreto que se indica). Logo de ver o decreto da Alcaldía 134/2012, do 18 de xuño de 2012, polo que resolveu incoar expediente de modificación/anulación de saldos iniciais de conceptos non orzamentarios por omisións ou erros contables ou por prescrición, segundo o informe-proposta emitido pola Interventora do Concello o 8 de xuño de 2012; e expoñer o expediente ao público para a presentación de alegacións durante un periodo de quince días que se contarán dende o día seguinte á publicación do correspondente anuncio no Boletín Oficial da Provincia da Coruña. Logo de ver o informe emitido o 13 de xullo de 2012 pola encargada do rexistro xeral do Concello, segundo o cal non se presentou no devandito prazo ningunha alegación. A Xunta de Goberno Local, a proposta da Alcaldía e en uso da atribución outorgada pola base 30ª das de execución do orzamento do Concello de Carral para o exercicio de 2008, prorrogado para 2012., adoptou por unanimidade dos seus membros presentes na sesión realizada o 16 de xullo de 2012 os seguintes A C O R D O S 1.- Aprobar definitivamente o expediente de modificación/anulación de saldos iniciais de conceptos non orzamentarios por omisións ou erros contables ou por prescrición, segundo o informe-proposta emitido pola Interventora do Concello o 8 de xuño de 2012.2.-Publicar este acordo mediante o correspondente anuncio no Boletín Oficial da Provincia da Coruña aos efectos do seu coñecemento polas persoas interesadas, indicándolles que, contra del, que pon fin á vía administrativa, poderán interpoñer recurso de reposición ante a Alcaldía do Concello de Carral no prazo dun mes ou directamente recurso contencioso-administrativo perante o órgano e nos prazos que establece a Lei 29/1998, do 13 de xullo, reguladora da xurisdición contencioso-administrativa. Carral, 26 de xullo de 2012 O ALCALDE José Luis Fernández Mouriño
08/08/2012 | Administración LocalMunicipal
Coirós
Padrón abastecemento e saneamento augas 2º trimestre 2012

Mediante acordo da Xunta de Goberno Local de data 31 de xullo de 2012, aprobouse o padrón da taxa municipal de abastecemento e saneamento de auga, do segundo trimestre de 2012. Polo que se expón ao público, para a súa notificación colectiva, de acordo co establecido no artigo 102,3 da Lei 58/2003 de 17 de decembro, durante o prazo de quince días, a contar dente o seguinte ao da publicación de presente edito no Boletín Oficial da Provincia e no taboleiro de editos do concello, para que se poidan presentar as reclamacións que se consideren oportunas. De non presentarse reclamación algunha entenderase aprobado definitivamente. Contra o presente acordo poderá interpoñerse potestativamente recurso de reposición ante este Concello no prazo dun mes, ou recurso contencioso administrativo a interpoñer ante os Tribunais Contencioso Administrativos, no prazo de dous meses a contar dende o día seguinte ó da finalización da exposición pública. Coirós, 1 de agosto de 2012 O ALCALDE Asdo.: Francisco Quintela Requeijo
08/08/2012 | Administración LocalMunicipal
Abegondo
Expediente para investigación de bens

Iniciouse expediente para investigar a titularidade dos bens e dereitos seguintes: Referencia catastral: https://www1.sedecatastro. gob. es/OVCFrames. aspx? TIPO=CONSULTA O Expediente foi aprobado por Resolución de Alcaldía con data 27/07/2012 e de conformidade co artigo 49 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, sométese a información pública, polo prazo de quince días hábiles, a contar desde o día seguinte ao de publicación do presente anuncio neste Boletín Oficial da Provincia de a Coruña. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Abegondo a 27 de xullo de 2012 O Alcalde, Asdo. José Antonio Santiso Miramontes
08/08/2012 | Administración LocalMunicipal
Arteixo
Contratación, Bens e Patrimonio
Anuncio de formalización de contrato da obra: “Contrat. unidades sen conformidade do modificado da obra acerado marxe esq. da AC 552 dende p. q. 16+720 ata p. q. 17+800”

Comunícase que no procedemento de contratación da obra: “CONTRATACIÓN DAS UNIDADES PARA AS QUE NON EXISTE CONFORMIDADE DO CONTRATISTA EN RELACIÓN Ó MOFIDICADO DA OBRA ACERADO MARXE ESQUERDO DE AC 552 DENDE PK 16+720 ATA PK 17+800”, a sinatura do contrato co adxudicatario sinalado no apartado catro do presente anuncio, efectuose o día 29 de xuño de 2012 ás 10:10 horas, na Secretaría Xeral do Concello, sendo os datos da licitación os seguintes: a) Organismo: Concello de Arteixo. b) Dependencia que tramita o expediente: Departamento de Contratación. c) Número de expediente: 2012/C001/000015 a) Descrición do obxecto: “CONTRATACIÓN DAS UNIDADES PARA AS QUE NON EXISTE CONFORMIDADE DO CONTRATISTA EN RELACIÓN Ó MOFIDICADO DA OBRA ACERADO MARXE ESQUERDO DE AC 552 DENDE PK 16+720 ATA PK 17+800” b) Lugar de execución: Nos lugares establecidos nos Pregos c) Prazo de duración: O prazo de duración será ata o 13 de xuño de 2015 a) Contrato non suxeito a regulación harmonizada b) Tramitación: ordinaria c) Procedemento: negociado sen publicidade d) Forma: selección da oferta economicamente máis ventaxosa con diversos criterios de adxudicación Aplicación dos criterios de adxudicación Co seguinte resultado final: CANARGA, S. L. CON CIF: B-15360902 17.200 euros anuais, IVE ENGADIDO Foi adxudicado por Decreto de Alcaldía de 15 de xuño de 2012 Arteixo, 18 de xullo de 2012 Por delegación, Decreto nº 143/2012 Asdo.- María José Riveiro Martínez CONCELLEIRA DE SERVIZOS ECONÓMICOS
08/08/2012 | Administración LocalMunicipal
A Coruña
Hacienda y Administración Pública
Oficina Presupuestaria
Aprobación inicial do expediente M2/2012, modificativo do Orzamento de 2012

O Excmo. Concello Pleno, en sesión extraordinaria realizada o día 6 de agosto de 2012, aprobou o expediente M2/2012 de concesión de créditos extraordinarios, suplementos de crédito, transferencias, baixas por anulación de créditos, modificación dos anexos de investimentos e de transferencias do Orzamento xeral de 2012 e recoñecemento extraxudicial de obrigas. O referido expediente permanecerá exposto ao público, despois da publicación do anuncio no Boletín Oficial da Provincia e no Taboleiro de Edictos da Corporación, na Oficina Orzamentaria, sita nos números 20 e 22 da rúa de La Franja, durante o prazo de quince días hábiles, contados a partir do seguinte ao da súa publicación no citado boletín oficial, a efectos de exame e presentación de reclamacións ante o Pleno, segundo o teor do disposto no artigo 169.1, en relación co 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL). Se ao remate do período de exposición pública non se presentasen reclamacións, o expediente considerarase definitivamente aprobado, segundo o establecido na aludida lexislación. Publícase para os efectos previstos na lexislación citada. A Coruña, 6 de agosto de 2012 O Director de Facenda e Administración Pública Asdo.: Martín González Rodríguez
08/08/2012 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio aprobación definitiva - Proxecto de expropiación para a obtención dos terreos sobre os que se construirá o Centro de Ciencias do Patrimonio Cultural do CSIC no ámbito da parcela EU-10 do PE-3R. Brañas do Sar

A Xunta de Goberno Local na sesión que tivo lugar o día 26 de xullo, acordou a resolución das alegacións presentadas e aprobar definitivamente o Proxecto de expropiación para a obtención dos terreos sobre os que se construirá o Centro de Ciencias do Patrimonio Cultural do CSIC no ámbito da parcela EU-10 do PE-3R. Brañas do Sar. Dado que a valoración establecida non é firme en vía administrativa, en caso de desacordo coa mesma, os interesados poderán durante un prazo de VINTE DÍAS, manifestar por escrito ante esta administración a súa desconformidade; en tal caso darase traslado do expediente e da folla de aprecio impugnada ao Xurado de Expropiación de Galicia, a efectos de fixar o xusto prezo. Se os interesados non formulan oposición á valoración no citado prazo, aínda que xa o fixeran anteriormente, enténderase aceptada a que se fixou no expediente, entendéndose determinado o prezo xusto definitivamente e de conformidade. Contra os mencionados acordos de aprobación definitiva poderase interpoñer directamente recurso contencioso administrativo ante o Xulgado do Contencioso Administrativo de Santiago no prazo de dous meses, contado a partir do día seguinte ó da publicación deste anuncio; alternativamente, poderá interpoñerse recurso potestativo de reposición ante a Xunta de Goberno Local do Concello no prazo DUN MES, contado dende a mesma data. Este edicto servirá de notificación, nos termos do artigo 59 da Lei 30/1992 de 26 de novembro de réxime xurídico das administracións públicas e do procedemento administrativo común, para todos os afectados que, por resultaren descoñecidos ou ignorándose o seu enderezo, non poidan ser citados persoalmente no trámite de información pública. Relación de titulares afectados: Santiago de Compostela, 30 de xullo de 2012 O alcalde Angel Benito Currás Fernández
08/08/2012 | Administración LocalMunicipal
Vimianzo
Establecemento prezos públicos pola realización de actividades culturais, de lecer ou tempo libre

O pleno, en sesión ordinaria celebrada o día 28 de xullo de 2012, adoptou o acordo de aprobar inicialmente o expediente de establecemento e ordenación dos prezos públicos pola realización de actividades culturais, de lecer ou tempo libre, organizadas polo Concello de Vimianzo. Expónse ao público o presente acordo durante o prazo de trinta días hábiles, que se contarán a partir do seguinte á inserción deste anuncio no Boletín Oficial da Provincia, dentro dos cales os interesados poderán examinalo, na Intervención, e plantexaren as reclamacións que estimen oportunas. Vimianzo, a 30 de xullo de 2012 O alcalde Manuel Antelo Pazos
08/08/2012 | Administración LocalMunicipal
San Sadurniño
Baixas de oficio no padrón

Viuse o expediente de baixa de oficio por inscrición indebida no padrón municipal de habitantes das persoas relacionadas: • Dona Milagros Lucia Alicia Patricia Schroter Abdelsalam, con DNI núm.XXXXXXXXX • Dona Cathaisa Naise Larisgoitia, con tarxeta de residencia núm. Y00886506P • Dona Lidia Veronica Belen Angeles Llonga Paez Camino, con tarxeta de residencia núm. X06263258J • Dona Carmen Yadira Pursals Di Stasio, con DNI núm.XXXXXXXXX • Dona Naima Mames Erena, con DNI núm.XXXXXXXXX • Dona Cristina Jose Bustos El Hajaji, con DNI núm.XXXXXXXXX • Don Athmane Fermin Rafael De Carcer Maneiros, con DNI núm.XXXXXXXXX • Dona Encarna Bua Alviar, con DNI núm.XXXXXXXXX • Dona Sonia Teresa Valdemoros Belu, con DNI núm.XXXXXXXXX • Don Joost Azirar Fey, con pasaporte núm. E 723678 • Don Imobach Estruch Morenete, sen documento de identidade por ser menor de idade • Dona Fiona Mary Sandra Francisca Khoule Chahir, con DNI núm.XXXXXXXXX • Don Antonio Borja Alexandru Teodor Franzon Abelaira, con DNI núm.XXXXXXXXX • Don Dajun Garcia Amorena Barnes, con DNI núm.XXXXXXXXX • Maria Oneida Ontin Fuentealba, con tarxeta de residencia núm. XXXXXXXXX Ó non poderlle practica-la notificación persoal ás persoas relacionadas, aínda que se intentou no último enderezo coñecido, procédase a afectuala mediante este anuncio, consorte co disposto no artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de Janeiro (BOE do 14-01-1999). Os interesados e as interesadas poderán, no prazo de dez días, contado a partir da publicación deste anuncio, presenta-los documentose xustificacións que estimen pertinentes nas oficinas do concello, co obxeto de acredita-la súa residencia no municipio, ou da-la súa conformidade á baixa. Unha vez transcurrido o prazo mencionado sen que presente ningunha alegación e tralos trámites oportunos, solicitarase o correspondente informe ó Consello de Empadroamento para realiza-la dita baixa, todo isto conforme co disposto no apartado c) da Resolución do 1 de abril de 1997, da Subsecretaría do Ministerio da Presidencia (BOE nº. 87 do 11 de abril de 1997). San Sadurniño, 31 de xullo de 2012. O Alcalde. Asdo.: Secundino García Casal.
08/08/2012 | Administración LocalMunicipal
Oroso
Aprobación provisional Ordenanza fiscal 30/07/2012

O Pleno da Corporación, en sesión celebrada o 26 de xullo, adoptou acordo provisional dos seguintes expedientes: o Aprobación da Ordenanza reguladora da taxa pola aproveitamentos privativos e prestacións de servicios no cemiterio municipal de Oroso Cumprindo o disposto no artigo 17 do TR 2/2004 da lei reguladora das facendas locais, os expedientes quedan expostos ao público por trinta días a partir do día seguinte da publicación deste anuncio no Boletín Oficial da Provincia, durante os cales os interesados poderán examinalo e presentar, ante o Pleno, as reclamacións que consideren oportunas. Transcorrido o prazo sen a presentación de reclamacións entenderase definitivamente aprobadas. En Oroso, a 27 de xullo de 2012 O Alcalde-presidente, Manuel Mirás Franqueira
08/08/2012 | Administración LocalMunicipal
Vimianzo
Inicio do expediente de deslinde do cruceiro de Cheis

O pleno, en sesión ordinaria celebrada o día 28 de xullo de 2012, acordou iniciar expediente de deslinde do cruceiro de Cheis, sito no cruce de camiños de Pazos a Cheis. De acordo co establecido no artigo 61 do Real Decreto 1372/1986, do 13 de xuño, polo que se aproba o Regulamento de Bens das Entidades Locais, faise público que o comenzo das operacións materiais efectuarase o día 8 de outubro de 2012, ás 11 horas. Os interesados poderán presentar ante a Corporación cantos documentos estimen pertinentes, dende a data de publicación do presente anuncio ata vinte días antes do comezo do apeo. Vimianzo, a 30 de xullo de 2012 O alcalde Manuel Antelo Pazos
08/08/2012 | Administración LocalMunicipal
Arteixo
Secretaría Xeral
Aprobación inicial da Ordenanza municipal nº 11, reguladora do servizo municipal de escolas infantís do Concello de Arteixo

Téndose aprobado inicialmente polo Pleno da Corporación a APROBACIÓN DA ORDENANZA MUNICIPAL NÚMERO 11 REGULADORA DO SERVIZO MUNICIPAL DE ESCOLAS INFANTÍS DO CONCELLO DE ARTEIXO, en sesión ordinaria celebrada o día VINTE E CATRO DE XULLO DE 2012, concédese ao abeiro do artigo 49 b) da Lei de Bases de Réxime Local un prazo de TRINTA DÍAS HÁBILES, contados a partir do día seguinte ó da publicación deste anuncio, de información pública e audiencia ós interesados para a presentación de reclamacións e suxerencias que estimen pertinentes. En Arteixo, 30 de xullo de 2012. O SR. ALCALDE-PRESIDENTE Asdo.: CARLOS CALVELO MARTÍNEZ